arnastofnun/IGC-2024 huggingface dataset:
Tour de France 2012

Tour de France 2012 var í 99. skiptið sem Tour de France hjólreiðakeppnin hefur verið haldin. Keppnin fór fram dagana 30. júní til 22. júlí 2012. Hjólað var 3.496,9 kílómetra leið í tuttugu áföngum. Sigurvegari keppninnar var Bradley Wiggins en hann var fyrsti Bretinn til að vinna titilinn. Fyrir sigurinn fékk hann gulu treyjuna. Tími hans var 87 klukkustundir, 34 mínútur og 47 sekúndur og meðalhraði hans því tæplega 40 kílómetrar á klukkustund.
Houses of the Holy

Houses of the Holy er fimmta breiðskífa bresku hljómsveitarinnar Led Zeppelin. Hljómplatan var gefin út af Atlantic Records 28. mars 1973.
Salt Lake City

Salt Lake City er fjölmennasta borg Utah-fylkis í Bandaríkjunum og er fylkishöfuðborgin. Borgina stofnsetti Brigham Young og mormónar árið 1847. Nú búa þar ca. 200.000 (2019) en 1,2 milljónirá stórborgarsvæðinu. Í námunda við borgina er Stóra-Saltvatn, gríðarstórt stöðuvatn.

Utah Jazz er körfuboltalið borgarinnar.
In Through the Out Door

In Through the Out Door er áttunda breiðskífa ensku rokk-hljómsveitarinnar Led Zeppelin. Platan kom út 15. ágúst 1979 af útgáfufyrirtækinu Swan Song Records. Hún var næstsíðasta breiðskífa hljómsveitarinnar en sú síðasta sem kom út fyrir dauða trommuleikarans John Bonham árið 1980.
Świeradów-zdrój

Swieradow-Zdroj (þýska: Bad Flinsberg) er bær í Lubań sýslu, Neðri-Slesíu, í suð-vestur Póllandi nærri landamærunum við Tékkland. Bærinn er staðsettur í Kwisa dal, í Jizera fjöllum sem eru hluti af Súdetafjallgarði. Hann liggur 25 km sunnan við Lubań og 123 km vestan við höfuðstaðinn Wrocław. Bærinn fékk bæjarréttindi 1946. Fólksfjöldinn var 4554 árið 2006.

Staðsetning.

Swieradow-zdroj er staðsettur í Suður-Vestur hluta af Dolnoslaskie sýslu, í suður hluta Lubanski district, í Vestrænum Sudetes, nálægt Jelenia Góra.

Staðsettur á hæð 450-710 umfram sjávarborðs, í Izerskie fjöllum í dalnum árinnar Kwisa ( í svonefndu Draga Swieradowskie), aðgreina Wysoki Grzbiet að sunnan, frá Kamienicki Grzbiet fyrir norðan. Þegar var bætt við Czerniawa-Zdroj, það felur einnig í sér Czarny Potok dalinn, og einnig fer lítið á láglendinu Izerskie.

Samkvæmt upplýsingum frá 1.janúar 2011 svæði borgarinnar nam 20,72 km2, í þessu: Ræktarlandi- 41%, skógur land- 40%.

Borgin er við hliðina ae sveitarfélögin: Mirsk og Lesna og Tékklandi.

Swieradow-Zdroj liggur sögulega í Neðri Silesiu. Á milli áranna 1975-1988 borgin átti stjórnunarlega til Jeleniogorskie sýslu.

náttúrulegt.

Swieradow svæðið eru byggð í kringum ummynduð steina og granít-gneisses, en nær Amphibolites með sett inn Karkonosko-Izerski blokk sem tilheyrir vel Izerski Metamorphic.
Gerhard Schröder

Gerhard Fritz Kurt Schröder (f. 7. apríl 1944) er þýskur fyrrum stjórnmálamaður, lögfræðingur og ráðgjafi. Hann var kanslari Þýskalands frá 27. október 1998 – 22. nóvember 2005. Við af honum í því embætti tók Angela Merkel. Nú er Schröder formaður Nord Stream AG (sem rússneska olíufyrirtækið Gazprom á meirihluta í) og rússneska olíufyrirtækisins Rosneft.

Schröder hafði verið sambandsforseti ungliðahreyfingar Jafnaðarmannaflokksins á áttunda áratugnum. Hann gekk í sambandsstjórn flokksins árið 1989 og varð héraðsráðherra Neðra-Saxlands ári síðar í stjórnarsamstarfi flokksins við Græningja. Hann var endurkjörinn tvisvar með hreinan meirihluta og var valinn sem kanslaraefni Jafnaðarmannaflokksins gegn Helmut Kohl í þýsku þingkosningunum árið 1998. Jafnaðarmannaflokkurinn vann sigur í kosningunum og Schröder tók við kanslaraembættinu mánuði síðar í fyrsta stjórnarsamstarfi Græningja og Jafnaðarmanna í ríkisstjórn alls Þýskalands. Fyrsta kjörtímabil Schröders einkenndist af talsverðri frjálslyndisvæðingu en einnig af nokkrum hneykslismálum, þar á meðal áhyggjum af útbreiðslu kúariðu með neyslu á nautakjöti. Á stjórnartíð Schröders mótmæltu Þjóðverjar einnig harðlega innrás Bandaríkjamanna í Írak og Schröder komst þannig upp á kant við George W. Bush Bandaríkjaforseta.

Árið 2002 vann stjórn Schröders endurkjör en aukið atvinnuleysi leiddi til þess að Schröder kynnti hina svokölluðu „Agenda 2010“-áætlun. Áætlunin einkenndist af niðurskurði í opinberum útgjöldum og frjálslyndisumbótum í ríkisrekstri sem reitti kjósendur Jafnaðarmannaflokksins mjög til reiði og leiddi til þess að vinsældir Schröders döluðu. Þegar stjórn Schröders bað ósigur í héraðskosningum í Norðurrín-Vestfalíu í maí árið 2005 kallaði Schröder til nýrra þingkosninga. Í september sama ár bað Jafnaðarmannaflokkurinn nauman ósigur fyrir Kristilega demókrataflokknum. Í kjölfarið gengu Jafnaðarmannaflokkurinn og Kristilegi demókrataflokkurinn í stjórnarsamstarf þar sem Angela Merkel gerðist kanslari í stað Schröders.
Blondi

Blondi (1941 – 30. apríl 1945) var hundur Adolfs Hitler. Blondi var þýskur fjárhundur, sem voru dálætis hundar Hitlers og var gefin honum sem gjöf af Martin Bormann árið 1941.

Samkvæmt vitnum var Hitler afar hrifinn af Blondi og leyfði henni að sofa inn í svefnherberginu sínu eða hreinlega uppi í rúmi sínu.

Blondi dó þegar læknir Hitlers gaf henni blásýru í matinn en Hitler grunaði Himmler (sem gaf honum blásýruna í gjöf) um græsku og vildi sjá hvort blásýran virkaði. Blásýran virkaði og Blondi dó og Hitler varð, samkvæmt vitnum, afar sorgmæddur og grét yfir Blondi því það var uppáhalds hundurinn hans.

Blondi í nasistaáróðri.

Hitler notaði Blondi mikið í áróðri til að sýna að hann væri dýravinur og þætti vænt um dýr. Fræg voru spjöld og plaköt í Þýskalandi með Hitler og hundinum sínum þar sem undir stóð „Hitler und Blondi, der Nazihund“" sem útlegst á íslensku „Hitler og nasistahundurinn Blondi“
Sigurdór og Hljómsveit Svavars Gests - Þórsmerkurljóð

Sigurdór og Hljómsveit Svavars Gests er 45-snúninga hljómplata gefin út af Íslenzkum tónum árið 1960. Á henni flytja Hljómsveit Svavars Gests, Sigurdór Sigurdórsson og kvennakór tvö lög. Platan er hljóðrituð í mono. Upptaka: Ríkisútvarpið. Umslag: Amatörverslunin ljósmyndastofa. Pressun: AS Nera í Osló. Prentun: ÞEGG.
Íslensk og erlend dægurlög 2

Íslensk og erlend dægurlög 1 er 45-snúninga hljómplata gefin út af Íslenzkum tónum árið 1954. Á henni flytur Alfreð Clausen tvö lög með hljómsveit Josef Felzmann og Svavar Lárusson flytur lag með hljómsveit Aage Lorange og annað með SY-WE-LA kvartettinum. Platan er hljóðrituð í mono. Upptaka: Ríkisútvarpið og Norska útvarpið. Pressun: AS Nera í Osló. Prentun: Alþýðuprentsmiðjan.
Verslunarmannahelgin

Verslunarmannahelgin er helgin á undan frídegi verslunarmanna sem árlega er haldið upp á fyrsta mánudag í ágústmánuði og er hann almennt talin með þegar rætt er um verslunarmannahelgina og hún því þriggja daga helgi.

Þótt frídagur verslunarmanna hafi í upphafi verið hugsaður sem frídagur ákveðinnar starfsstéttar, þá sökum þess hve þessi þriggja daga helgi varð vinsæl sem almenn ferðahelgi var frídagur verslunarmanna gerður að almennum lögbundnum frídegi als þorra fólks.

Helgin er ein mesta ferðahelgi ársins og haldnar hátíðir víða um landið. Þjóðhátíðin í Vestmannaeyjum er líklega þeirra þekktust og langlífust. Í upphafi voru þetta fyrst og fremst útihátíðir sem urðu mislanglífar og flestar þeirra voru haldnar úti í náttúrunni og urðu skjólsælustu skógar landsins oftast fyrir valinu. Lengi voru til dæmis haldnar útihátíðir í Vaglaskógi í Fnjóskadal en líklega var þeirra þekktust útihátíðin í Atlavík í Hallormsstaðarskógi við Lagarfljót.

Í seinni tíð hafa þessar hátíðir þróast meira í að vera bæjarhátíðir en eiginlegar útihátíðir og hafa nokkrar þeirra fest sig í sessi.
Við syngjum og dönsum 1 og 2 með tríói Jan Morávek

Við syngjum og dönsum 1 og 2 með tríói Jan Morávek er 45-snúninga hljómplata gefin út af Íslenzkum tónum árið 1957. Á henni flytur tríó Jan Morávek syrpu af 16 lögum. Platan er hljóðrituð í mono. Umslag: Amatörverslunin ljósmyndastofa. Pressun: AS Nera í Osló. Prentun: Alþýðuprentsmiðjan.
Alfreð Clausen og Sigurður Ólafsson syngja

Alfreð Clausen og Sigurður Ólafsson syngja er 45-snúninga hljómplata gefin út af Íslenzkum tónum árið 1956. Á henni flytja Alfreð Clausen og Sigurður Ólafsson fjögur lög við undirleik Carl Billich. Platan er hljóðrituð í mono. Upptaka: Ríkisútvarpið. Umslag: Amatörverslunin ljósmyndastofa. Pressun: AS Nera í Osló. Prentun: Alþýðuprentsmiðjan.
Leikbræður syngja

Leikbræður syngja er 45-snúninga hljómplata gefin út af Íslenzkum tónum árið 1959. Á henni flytja Leikbræður fjögur lög við undirleik Carl Billich. Leikbræður voru þeir Gunnar Einarsson, Ástvaldur Magnússon, Torfi Magnússon og Friðjón Þórðarson. Platan er hljóðrituð í mono. Upptaka: Ríkisútvarpið. Ljósmynd: Amatörverslunin ljósmyndastofa. Pressun: AS Nera í Osló. Prentun: ÞEGG.
Jólasálmar

Jólasálmar er 45-snúninga hljómplata gefin út af Íslenzkum tónum árið 1958. Á henni syngur Helena Eyjólfsdóttir fjóra jólasálma við undirleik Páls Ísólfssonar og Ragnars Björnssonar sem leika á Dómkirkjuorgelið. Platan er hljóðrituð í mono. Upptaka: Ríkisútvarpið. Umslag: Amatörverslunin ljósmyndastofa. Pressun: AS Nera í Osló.

Ó, Jesús bróðir besti. Sb. 503.

Páll Jónsson

A. P. Berggreen
Guovdageaidnu

Guovdageaidnu (norska: "Kautokeino") er sveitarfélag í Finnmörku í Noregi, 9.704 km² að stærð og íbúarnir eru um það bil 2.910 (2020).
Ég man hverja stund - Skipstjóravalsinn

Ég man hverja stund - Skipstjóravalsinn er 45-snúninga hljómplata gefin út af Íslenzkum tónum árið 1963. Á henni syngur Ragnar Bjarnason með hljómsveit lögin "Ég man hverja stund" og "Skipstjóravalsinn". Útsetning og hljómsveitarstjórn er í höndum Jørn Grauengård. Platan er hljóðrituð í Kaupmannahöfn. Umslag: Amatörverslunin ljósmyndastofa. Prentun: Þorgrímsprent. Pressun: AS Nera í Osló.
Alfreð Clausen og Tónalísur - Brúnaljósin brúnu

Alfreð Clausen er 45-snúninga hljómplata gefin út af Íslenzkum tónum árið 1964. Á henni syngur Alfreð Clausen tvö lög með hljómsveit Jan Morávek og Tónalísum og tvö lög með hljómsveit Carl Billich. Tónalísur voru þær Ingibjörg Þorbergs, Svala Nielsen og Sigriður Guðmundsdóttir. Öll lög og textar á pötunni eru eftir Jenna Jónsson. Platan er hljóðrituð í mono. Upptaka: Ríkisútvarpið. Pressun: AS Nera í Osló.
Soffía og Anna Sigga. Alfreð Clausen og Konni flytja barnalög

5 barnalög er 45-snúninga hljómplata gefin út af Íslenzkum tónum árið 1964. Á henni flytja Soffía Árnadóttir og Anna Sigga Þorgrímsdóttir (Soffía og Anna Sigga) þrjú lög með hljómsveit Árna Ísleifs og Alfreð Clausen og Konni (Baldur Georgs) flytja tvö lög með hljómsveit Jan Morávek. Platan er hljóðrituð í mono. Upptaka: Ríkisútvarpið. Pressun: AS Nera í Osló.
15. maí

15. maí er 135. dagur ársins (136. á hlaupári) samkvæmt gregoríska tímatalinu. 230 dagar eru eftir af árinu.

Atburðir.
Svavar Lárusson og Monti-tríóið

Svavar Lárusson og Monti-tríóið er 78-snúninga hljómplata gefin út af Íslenzkum tónum árið 1954. Á henni syngur Svavar Lárusson tvö lög með Monti-tríóinu. Platan er hljóðrituð í Stuttgart í Þýskalandi. Pressun: AS Nera í Osló.

Sérkenni.

Plata þessi er sérstök því á henni er notað Hammond orgel í fyrsta sinn á íslenskri plötu ásamt því að notast er við bergmál og aðra hljóðeffekta.
Marz-bræður syngja

Marz-bræður syngja er 78-snúninga hljómplata gefin út af Íslenzkum tónum árið 1954. Á henni syngur söngkvartettinn Marz-bræður tvö lög ásamt tríói Eyþórs Þorlákssonar. Marz-bræður voru þeir Magnús Ingimarsson, Ásgeir Sigurðsson, Sigurður Sívertsen og Vilhjálmur B. Vilhjálmsson. Platan er hljóðrituð í mono. Upptaka: Ríkisútvarpið. Pressun: AS Nera í Osló.

Anna litla.

Ljóð: Theodór Einarsson
Jan Moravek og tríó - Við syngjum og dönsum 1 og 2

Við syngjum og dönsum 1 og 2 með tríói Jan Morávek er 78-snúninga hljómplata gefin út af Íslenzkum tónum árið 1954. Á henni flytur tríó Jan Morávek syrpu af 8 lögum í Foxtrott og Slow Foxtrott, takti. Jan leikur á harmoniku, Eyþór Þorláksson á gítar og Erwin Koeppen á bassa. Platan er hljóðrituð í mono. Upptaka: Ríkisútvarpið. Pressun: AS Nera í Osló.
Sigurður Ólafsson - Svanurinn minn syngur

Sigurður Ólafsson syngur íslensk sönglög er 78-snúninga hljómplata gefin út af Íslenzkum tónum árið 1954. Á henni syngur Sigurður Ólafsson þrjú sönglög eftir Sigvalda Kaldalóns við píanóundirleik Carl Billich. Platan er hljóðrituð í mono. Upptaka: Ríkisútvarpið. Pressun: AS Nera í Osló.
Ingibjörg Þorbergs og Marz bræður - Í dansi með þér

Ingibjörg Þorbergs og Marz bræður er 78-snúninga hljómplata gefin út af Íslenzkum tónum árið 1954. Á henni syngja Ingibjörg Þorbergs og Marz bræður tvö lög með hljómsveit Jan Morávek. Hljómsveitina skipuðu fyrir utan Jan, þeir Josef Felzmann, Jónas Dagbjartsson, Þorvaldur Steingrímsson, Ervin Koeppen og Steingrímur Sigurðsson. Marz bræður voru þeir Magnús Ingimarsson, Ásgeir Sigurðsson, Sigurður Sívertsen og Vilhjálmur B. Vilhjálmsson. Platan er hljóðrituð í mono. Upptaka: Ríkisútvarpið. Pressun: AS Nera í Osló.
Viktoríuvatn

Viktoríuvatn er eitt af stóru vötnunum í Afríku. Það er 68.870 ferkílómetrar að flatarmáli og annað stærsta stöðuvatn jarðarinnar að umfangi, en þar sem það er tiltölulega grunnt er það ekki nema sjöunda stærsta vatn heims miðað við rúmmál og inniheldur 2.760 rúmkílómetra af vatni. Viktoríuvatn er upptök lengstu þverár Nílarfljóts, Hvítu Nílar. Vatnið liggur á hásléttu í vesturhluta Sigdalsins mikla og er undir stjórn Tansaníu, Úganda og Kenía.

Í vatninu eru meira en þrjú þúsund eyjar sem margar eru byggðar. Þar á meðal eru Sseseeyjar í Úganda í norðvesturhluta vatnsins, sem eru vinsæll viðkomustaður ferðamanna.
Brooks brothers og Bill Johnson

Brooks brothers og Bill Johnson er 78-snúninga hljómplata gefin út af Íslenzkum tónum árið 1958. Á henni syngja Brooks brothers ásamt hljómsveit lagið "L’amour toujour" og Bill Johnson and his Rockers flytja "Shtiggi Boom".
Ingibjörg Þorbergs - Hin fyrstu jól - Klukknahljóð

Ingibjörg Þorbergs - Hin fyrstu jól - Klukknahljóð - er 78-snúninga hljómplata gefin út af Íslenzkum tónum árið 1954. Á henni flytur Ingibjörg Þorbergs tvö jólalög ásamt barnakór og hljómsveit sem hún stjórnaði. Ingibjörg samdi "Hin fyrstu jól" og útsetti bæði lögin. Platan er hljóðrituð í mono. Upptaka: Ríkisútvarpið. Pressun: AS Nera í Osló.

Í útvarpssal.

Ingibjörg Þorbergs, barnakór og hljómsveit í útvarpssal 1954.

Hin fyrstu jól - tilurð.

Ingibjörg Þorbergs segir í viðtali í Morgunblaðinu að Tage Ammendrup hafi beðið sig um að gera jólalag..

Ljóðið við „Hin fyrstu jól”.

Það dimmir og hljóðnar í Davíðsborg,

í dvala sig strætin þagga.

Í bæn hlýtur svölun brotleg sál

frá brunni himneskra dagga.

Öll jörðin er sveipuð jólasnjó

og jatan er ungbarns vagga.

Og stjarnan skín gegnum skýjahjúp

með skærum, lýsandi bjarma,

og inn í fjárhúsið birtan berst,

og barnið réttir út arma,

en móðirin sælasti svanni heims,

hún sefur með bros um hvarma.

Og hjarðmaður birtist, um húsið allt

ber höfga reykelsis-angan,

í huga flytur hann himni þökk

og hjalar við reifarstrangann,

svo gerir hann krossmark, krýpur fram

og kyssir barnið á vangann.

Ljóð: Kristján frá Djúpalæk
Sigrún Jónsdóttir og K.K. sextettinn - Hvert einasta lag

Sigrún Jónsdóttir og K.K. sextettinn er 78-snúninga hljómplata gefin út af Íslenzkum tónum árið 1953. Á henni syngur Sigrún Jónsdóttir lagið "Hvert einasta lag" með K.K. sextett og sextettinn leikur "I'll remember April". Sextettinn skipa Kristján Kristjánsson hljómsveitarstjóri, Ólafur Gaukur Þórhallsson, Gunnar Ormslev, Kristján Magnússon, Einar Jónsson, Pétur Urbancic og Björn Ingþórsson. Þeir tveir síðastnefndu spila í sínu laginu hvor. Ólafur Gaukur útsetti "Hvert einasta lag" og Kristján Kristjánsson útsetti "I'll remember April". Rangur plötumiði var á annarri hlið plötunnar (óvíst hvort svo var á öllu upplaginu) en hér er sýndur réttur miði. Platan er hljóðrituð í mono. Upptaka: Ríkisútvarpið. Pressun: AS Nera í Osló.
Svavar Lárusson - Sestu hérna hjá mér ástin mín

Svavar Lárusson - Sestu hérna hjá mér ástin mín er 78-snúninga hljómplata gefin út af Íslenzkum tónum árið 1954. Á henni flytur Svavar Lárusson tvö lög með Monti tríóinu þýska. Platan er hljóðrituð í Stuttgart í Þýskalandi. Pressun: AS Nera í Osló.

Sestu hérna hjá mér ástin mín.

Ljóð: Jón frá Ljárskógum

&lt;br&gt;
Jón Örn Loðmfjörð

Jón Örn Loðmfjörð (fæddur 1983) er íslenskt framúrstefnuskáld.

Verk.

Jón Örn hefur einnig sent frá sér ljóðavélina Gogga sem yrkir sjálfvirk ljóð eftir slembiúrtaki af internetinu.
Svavar Lárusson og Monti-tríóið - Svo brosmild og blíð

Svavar Lárusson og Monti-tríóið er 78-snúninga hljómplata gefin út af Íslenzkum tónum árið 1956. Á henni syngur Svavar Lárusson tvö lög við undirleik Monti-tríósins þýska. Platan er hljóðrituð í Stuttgart í Þýskalandi. Pressun: AS Nera í Osló.
Bosnía og Hersegóvína í Söngvakeppni evrópskra sjónvarpsstöðva

Bosnía og Hersegóvína hefur tekið þátt í Söngvakeppni evrópskra sjónvarpsstöðva 19 sinnum síðan að frumraun landsins í keppninni átti sér stað árið , eftir að hafa endað í öðru sæti í undankeppninni Kvalifikacija za Millstreet. Fram að 1993 keppti Bosnía og Hersegóvína sem hluti af .

Besti árangur landsins var árið þegar Hari Mata Hari endaði í þriðja sæti með laginu „Lejla“. Það er í eina skipti sem að landið hefur endað í topp-5. Aðrar niðurstöður innan topp-10 eru Dino Merlin í sjöunda sæti (), Deen í níunda sæti (), Laka í tíunda sæti (), Regina í níunda sæti () og Dino Merlin í sjötta sæti (). Eftir tók Bosnía og Hersegóvína aftur þátt í keppninni árið , þar sem að landið komst ekki áfram í fyrsta sinn. Síðan þá hefur landið dregið sig úr keppni.
Sing Sang Song

Sing Sang Song var framlag Þýskalands til Söngvakeppni evrópskra sjónvarpsstöðva 1976. Lagið var sungið á þýsku þrátt fyrir enskan titil, hinsvegur voru nokkur orð á ensku í textanum. Lagið er nokkurn vegin bara endurtekinn orð sem voru „Sing sang song“ og líka orðið „singe“. Þessi orð komu 178 sinnum fyrir í textanum ef orðið „singe“ er ekki tekið með. Lagið lenti í 15.sæti með 12 stig. Árið 1975 lenti Þýskaland í 17. sæti og vegna þess að þeim gekk illa með fræga söngvara þá ætluðu Þjóðverjar að draga sig úr keppni árið eftir, en þeir gerðu það ekki. Þessar fréttir náðu alla leið til Íslands en þessi frétt var í Morgunblaðinu árið 1976. Lagið er sagt vera eitt af verstu lögum sem hafa tekið þátt í Eurovision.
Zichyújfalu

Zichyújfalu er þorp í Ungverjalandi, skammt frá Székesfehérvár. Íbúar í Zichyújfalu eru 944 (2011) og flatarmál 10,82 km². Þéttleiki byggðarinnar er 87,25 íbúar á ferkílómetra. Kirkja hefur verið í þorpinu frá 1239.
Karen Disher

Karen Disher (f. 7. ágúst 1972) er bandarísk kvikmyndaleikstjóri og sögusviðslistakona í kvikmyndum, sjónvarpi, teiknimyndum og tölvuleikjum.
Billy Gardell

William „Billy“ Gardell (f. 1969) er bandarískur leikari og uppistandari.
Óðinn (varðskip)

Óðinn er heiti á þremur varðskipum sem Landhelgisgæslan hefur átt:
James Woods

James Howard Woods (f. 18. apríl 1947 í Vernal í Utah) er bandarískur leikari og kvikmyndaframleiðandi.
Wayne Brady

Wayne Alphonso Brady (f. 1972) er bandarískur gamanleikari.
Daniel McKeague

Daniel „Dan“ McKeague (f. 1974) er bandarískur gamanleikari.
Íþróttafélagið Efling

Íþróttafélagið Efling er staðsett á Laugum í Reykjadal. Það á í samstarfi við íþróttafélag Framhaldsskólans á Laugum (ÍFL).
Cheech Marin

Richard Anthony „Cheech“ Marin (f. 13. júlí 1946) er bandarískur gamanleikari.
Michael Clarke Duncan

Michael Clarke Duncan (10. desember 1957 – 3. september 2012) var bandarískur leikari þekktastur fyrir leik sinn í kvikmyndinni "The Green Mile" eftir sögu Stephen King.
Buddy Hackett

Leonard Hacker (f. 31. agust 1924; d. 30. juni 2003) var bandarískur leikari og uppistandari.
Hraun (hljómsveit)

Hraun er íslensk hljómsveit sem var stofnuð 16. júní árið 2003 þegar hljómsveitarmeðlimir komu saman með engum fyrirvara og spiluðu í partýi á kaffihúsinu Kaffi Vín. Hljómsveitin umbreyttist fljótt og fór að spila meira frumsamið efni. Varð sveitin reglulegt húsband á grasrótartónlistarstaðnum Café Rósenberg auk þess að leika reglulega tónleika á kaffihúsinu Langa Manga á Ísafirði.

Hljómsveitin hefur gefið út fjórar jólaplötur auk partýplötu ("Partýplatan partý"). Fyrsta plata með frumsömdu efni sveitarinnar kom út hjá plötufyrirtækinu Dimmu 11. júní 2007 og ber nafnið "I can't believe it's not happiness". Platan var m.a. plata vikunnar á Rás 2 sumarið 2007. Útgáfutónleikar voru haldnir í Þjóðleikhúskjallaranum.

Í desember 2007 komst Hraun í fimm sveita úrslit hljómsveitakeppninnar "The next big thing" sem BBC World Service stendur fyrir. Þar léku þeir í útsendingu sjónvarpsstöðvarinnar fyrir fjögurra manna dómnefnd og sal áhorfenda.

Önnur plata sveitarinnar, "Silent Treatment", kom út 12. júní 2008. Útgáfutónleikar voru haldnir á Rúbín 16. júní 2008 og mættu um 350 manns. Allur ágóði af tónleikunum rann til styrktar íslenska geitastofninum.

Meðlimir.

Meðlimir sveitarinnar eru:

Fyrrverandi meðlimir:
1995

Árið 1995 (MCMXCV í rómverskum tölum) var 95. ár 20. aldar sem hófst á sunnudegi samkvæmt gregoríska tímatalinu.
Sprengisandsleið

Sprengisandsleið (F26) er fjallvegur á Íslandi. Hann liggur frá Þórisvatni að sunnan að Bárðardalsvegi vestri hjá Mýri.
Hestfjall (Héðinsfirði)

Hestfjall er fjall (536 m.y.s.) norðan og vestan við Héðinsfjörð á Tröllaskaga en vestan fjallsins er Nesdalur upp frá Reyðará og Siglunesi. Ysti hluti Hestfjalls kallast Hestur. Fjallið er sæbratt í sjó fram.

Utarlega á Hestfjalli varð mannskæðasta flugslys Íslandssögunnar 29. maí 1947, þegar Douglas DC-3 flugvél Flugfélags Íslands flaug á fjallshlíðina og allir um borð fórust, 25 manns. Þar er nú minnisvarði um slysið, reistur 1997.
Björt framtíð

Björt framtíð er íslenskur stjórnmálaflokkur, stofnaður árið 2012. Að stofnun flokksins komu Guðmundur Steingrímsson, sem áður hafði verið í Samfylkingunni og Framsóknarflokknum og Heiða Kristín Helgadóttir, sem hefur komið að Besta flokknum. Óttarr Proppé var kjörinn formaður Bjartrar framtíðar í september 2015. Listabókstafur Bjartrar framtíðar er A.

Stofnun.

Björt framtíð bauð í fyrsta skipti fram í Alþingiskosningunum 2013 og fékk 8,2% og 6 þingmenn. Veturinn 2013 sameinaðist Besti flokkurinn Bjartri framtíð. Guðmundur Steingrímsson var formaður Bjartrar framtíðar fyrstu 3 árin, en hætti sem formaður árið 2015, meðal annars vegna slæms gengis í skoðanakönnunum. Óttar Proppé var sjálfkjörinn formaður flokksins í september 2015. Brynhildur S. Björnsdóttir var sömuleiðis kjörin stjórnarformaður Bjartrar framtíðar í september 2015.

Ríkisstjórnarsamstarf.

Í Alþingiskosningum 2016 hlaut Björt framtíð 7,2% atkvæða og fékk fjóra menn kjörna. Björt framtíð myndaði ríkisstjórn með Sjálfstæðisflokkinum og Viðreisn í janúar 2017. Í september sama ár ákvað Björt framtíð að slíta ríkisstjórnarsamstarfinu þar sem þau töldu Bjarna Benediktsson, forsætisráðherra, hafa gerst sekan um trúnaðarbrest þegar hann upplýsti ríkisstjórnina ekki um bréf sem faðir hans hafði skrifað og varðaði uppreisn æru dæmds barnaníðings. Í kjölfarið var þing rofið og kosið á ný í október 2017. Björt framtíð hlaut 1,2% greiddra atkvæða og féll af þingi. Óttarr Proppé hætti sem formaður flokksins eftir kosningarnar og Björt Ólafsdóttir tók við formennsku í flokknum. Theodóra Sigurlaug Þorsteinsdóttir tók síðar við formennsku en flokksstarfið hefur legið niðri eftir kosningarnar 2017. Flokkurinn bauð ekki fram neina lista í þingkosningunum 2021.
Kinney Lake

Kinney Lake er stöðuvatn í Mount Robson Provincial Park, Bresku Kólumbíu, Kanada.
Kristjana Arngrímsdóttir

Kristjana Arngrímsdóttir er frá Dalvík (f. 1961) söngkona og er búsett í Svarfaðardal. Hún hóf söngferil sinn í Tjarnarkvartettinum ásamt með Kristjáni Eldjárn Hjartarsyni, eiginmanni sínum, Hjörleifi Hjartarsyni og Rósu Kristínu Baldursdóttur. Eftir að kvartettinn var leystur upp hóf Kristjana sólóferil og hefur haldið ótal tónleika og gefið út hljómdiska í samstarfi við fjölmarga tónlistarmenn.

Hljómdiskar.

Hljómdiskar með Kristjönu Arngrímsdóttur:

- Með Tjarnarkvartett

- Sólódiskar